

**Z Á P I S N I C A**

**č. 2019/ V.**

**z riadneho zasadnutia Obecného zastupiteľstva v Ipeľskom Sokolci**

**dňa 10. septembra 2019**

**Z á p i s n i c a**

**z  riadneho zasadnutia Obecného zastupiteľstva v Ipeľskom Sokolci, konaného**

**dňa 10. septembra 2019**

**Poslanci OZ:**

Arnold Ozsvald, Mgr. - starosta

Viliam Apa

Emese Gáborová

Katarína Horváthová, Ing.

Ladislav Lauró

Zimerman Gejza

Andrea Kissová

**Neprítomní**

Martin Gyönyör

**Ostatní prítomní:**

podľa prezenčnej listiny

**R O K O V A N I E**

1. **Otvorenie zasadnutia**

Vykonal Mgr. Arnold Ozsvald starosta obce privítaním prítomných. Konštatoval, že je prítomná nadpolovičná väčšina poslancov, preto vyhlásil zasadnutie obecného zastupiteľstva za uznášanie schopné.

1. **Určenie zapisovateľa, overovateľov zápisnice a členov návrhovej komisie**

Za zapisovateľku zápisnice pán starosta, Mgr. Ozsvald určil Mgr. Adriana Tóthovú Droščinovú, za overovateľov zápisnice určil poslancov Viliama Apu a Emese Gáborovú. Za členov návrhovej komisie určil poslancov Ing. Katarínu Horváthovú a Ladislava Lauróa.

K predkladanému návrhu prítomní poslanci nemali žiadne pripomienky ani  pozmeňujúce návrhy.

HLASOVANIE: ZA : 6 Proti:0 Zdržal sa: 0

1. **Zloženie sľubu poslankyne Andrei Kissovej**

Pán starosta vysvetlil, že poslankyňa, Ing. Agáta Gaspariková , podľa § 25 v zmysle zákona č. 369/1990 Zb. o obecnom zriadení, a vzdala poslaneckého mandátu na zasadnutí OZ dňa 25.júla 2019

Podľa § 192 v zmysle zákona č. 180/2014 Z.z. o podmienkach výkonu volebného práva a o zmene a doplnení niektorých zákonov, nastupuje ako náhradník Andrea Kissová , ktorá získala najviac hlasov, Následne odovzdal slovo p. Andrei Kissovej, náhradníčke, aby zložila sľub.

Andrea Kissová zložila sľub a prečítala čestné vyhlásenie o nezlučiteľnosti funkcii. Pán starosta jej odovzdal osvedčenie o zvolení za poslanca obecného zastupiteľstva.

Pán starosta po zložení sľubu náhradníčka Andrei Kissovej, prítomných s programom rokovania a navrhol doplniť o dva body: **„Odkúpenie plynového kotla“ a „vypracovanie projektovej dokumentácie na vybudovanie chodníka ku cintorínu.“**

Prítomní s návrhom súhlasili a program rokovania jednohlasne schválili s doplnením bodu.

HLASOVANIE: ZA: 6 Proti:0 Zdržal sa: 0

1. **Určenie zástupcu starostu obce**

Starosta Mgr. Arnold Ozsvald menoval za zástupkyňu starostu obce Ing. Katarínu Horváthovú.

**5 . Zrušenie zámeru predaja dvojbytovky pri ObZS**

Starosta obce navrhol zrušenie zámeru na odpredaj dvojbytovej jednotky pri ObZS, ktorý bol schválený 7.11.2013 uzn.č. 34/2013 avšak samotný predaj bytovky nebol schválený.

Poznamenal, že nebol žiadny písomný návrh na kúpu nehnuteľnosti, v súčasnej situácii by nebolo výhodné predať bytovku.

HLASOVANIE: ZA : 6 Proti:0 Zdržal sa: 0

**6**. **Šumichrastová Emília – odkúpenie pozemku**

Pán starosta Ozsvald poznamenal, že OZ prerokovalo zámer na svojom zasadnutí 20.júna 2019 - žiadosť Emílie Šumichrastovej o odkúpení pozemku pod parc. č. 252/5 k.ú Ipeľský Sokolec vo výmere 95 m2, pozemok sa nachádza pri rodinnom dome vo vlastníctve Emílie Šumichrastovej, ktorá nehnuteľnosť skutočne užíva, pozemok je pre obec prebytočný a pani Šumichrastová by chcela vysporiadať pozemok. OZ schválilo predaj, za cenu 0,90 Eur za m2 .

HLASOVANIE: ZA : 6 Proti:0 Zdržal sa: 0

**7**. **Návrh na zmenu rozpočtu, kapitálové výdavky- úprava verejného priestranstva a chodníka pri Evanjelickom kostole**

Návrh predkladala hlavná kontrolórka obce Ing. Aneta Toldiová, vysvetlila, že v rozpočte boli naplánované kapitálové výdavky na správu obce, z ktorých navrhla presunúť prostriedky na rozvoj obce, ktoré pokryjú výdavky (vo výške 4 300,- Eur) na úpravu verejného priestranstva a chodníkov pri Evanjelickom kostole. Zmena rozpočtu bola realizovaná v súlade s §14 zákona č. 583/2004 zákon o rozpočtových pravidlách územnej samosprávy a o zmene a doplnení niektorých zákonov.

Prítomní s návrhom na zmenu rozpočtu súhlasili.

HLASOVANIE: ZA : 6 Proti:0 Zdržal sa: 0

**8. Návrh na nákup  9 miestneho motorového vozidla**

Pán starosta predložil návrh na kúpu 9 miestneho mot. vozidla, ktoré odôvodnil tým že na zasadnutí OZ dňa 25.júla 2019 bol schválený zámer na kúpu osobného motorového vozidla s prívesným vozíkom jednonápravovým. Avšak nákup jedného vozidla nepostačuje na prepravu detí na zápasy. Podľa jeho názoru by bolo výhodnejšie kúpiť 9 miestny mikrobus, pretože ten môže viesť aj človek s vodičským preukazom skupiny B. Na väčší 20 miestny autobus sa už vyžaduje vodičské oprávnenie skupiny ...

Poslanec Zimerman poznamenal, že by to bolo pre šport jednoznačne výhodnejšie, a vyriešila by sa situácia s neustálym zabezpečovaním dopravy na zápasy pre deti.

Pán Demeter sa zapojil s konštatovaním, že bola schválená fabia resp. osobné mot. vozidlo s prívesným vozíkom, tak teraz by bolo zbytočné kupovať 9 miestny mikrobus.

V MR je teraz vypísaná výzva v Baross nadácii na podporu pohraničnej „spolupráce...“.....

Toldiová, kontrolórka obce poznamenala, že možno by bolo ozaj rozumnejšie kúpiť autobus20 miestny, nakoľko sú tu ľudia, ktorí naň majú vodičský preukaz (Apa, Horváth, pán Demeter).

Pán Demeter ešte podotkol, že projekt na to netreba vypracovať stačí sa len prihlásiť, že obec má záujem o autobus, podmienkou je mať sesterskú obec v MR, a musí to byť územie osídlené vo väčšej miere maďarskou národnostnou menšinou.

Poslanci návrh na kúpu 9 miestneho mikrobusu sa jednohlasne odročili.

HLASOVANIE: ZA : 6 Proti:0 Zdržal sa: 0

**9. Odkúpenie plynového kotla**

Pán starosta navrhol OZ na schválenie kúpu plynového kotla pri dvojbytovke pri ObZS od P. Farkasa. Pán Farkas ponúkol, že by predal plynový kotol aj s príslušenstvom za 2500,- eur.

Ing. Toldiová poznamenala, stanoviskom advokáta nakoľko nákup plynového kotla súvisí s finančným vysporiadaním pána P. Farkasa a podľa nej by mali tieto dve veci posudzované spolu. Podotkla, aby bol poslancom rozoslaný právny rozbor advokáta na preštudovanie, nakoľko poslanci budú rozhodovať v danej veci.

Starosta doplnil, že ak by sme im túto sumu vyplatili tak by sa už odsťahovali tento rok.

Ing. Toldiová pripomenula, že všetky veci ohľadne vysporiadania, majú mať podľa zásad hospodárenia s majetkom obce a majú mať písomnú formu. Ak sa OZ rozhodne niečo zaplatiť, bude to mimosúdna dohoda. Poslankyňa Kissová dodala, že ak pán Farkas nemal písomný súhlas na vykonané práce, niet sa o čom sa baviť.

Poslanec Lauró dôrazne požiadal prítomných, nech už s touto témou raz a navždy prestaneme, nech sa to už uzavrie, lebo toto je bludný kruh ktorý nemá konca. Farkasovci od obec „zobrali“ už veľa peňazí a ešte im zaplaťme ďalších 7 000,- eur, finančným vysporiadaním, je to nehorázne.

Pán Demeter sa rozhorčil, že ak už je reč o nich a neustále sa bavíme len na tému „finančné vysporiadanie Petra Farkasa“ mali by byť aspoň prítomní, mali by mat aspoň toľko slušnosti že sú na zasadnutí.

Pán Demeter taktiež dôrazne žiadal starostu, že keď im podpísal nájomnú zmluvu, tak nech ich a rieši a nech to raz a navždy ukončíme. A nech sa už konečne poučíme, nie že takto isto budeme aj ostatnými nájomník mi v budúcnosti.

Poslanci jednohlasne odročili kúpu plynového kotla.

HLASOVANIE: ZA :6 Proti:0 Zdržal sa: 0

**10.) Vypracovanie projektovej dokumentácie na vybudovanie chodníka ku cintorínu**

Pán starosta predložil návrh, na vypracovanie PD na vybudovanie chodníka ku cintorínu, oboznámil prítomných, že si preštudoval CP a táto bola najvýhodnejšie (3 500,- eur) .

Pán Demeter poznamenal, že podľa jeho názoru to je dosť drahé a mali by sme poobzerať po lacnejšej ponuke, nájsť takú firmu na realizáciu, ktorá na svoje dielo dá záruku min. 18 mesiacov. Nieže chodník bude taký nekvalitný ako ten čo už je vybudovaný. Poslanec Zimerman tiež súhlasil a poznamenal ešte, že tie terajšie chodníky už síce majú svoje roky (8rokov) avšak nemali by takto vyzerať.

Pán Koloman Gasparik sa pridal a poznamenal, že najprv treba vedieť či je vypísaná vhodná výzva, vedieť o nej všetko dopodrobna a až potom investovať do vypracovávania PD.

Poslanci vypracovanie PD odročili.

HLASOVANIE: ZA :6 Proti:0 Zdržal sa: 0

**11**.**Diskusia**

Poslanec Lauró sa opýtal ako to je s projektom so zastávkami? Pán starosta vysvetlil, že výzva bola zmenená a v tejto nemôžeme žiadať o vybudovanie autobusových zastávok, ako to bolo pôvodne v pláne, ale aby sa tie peniaze neprepásli, investujú sa do rekonštrukcie školskej dielne. Poslanec Lauró zdôraznil, že ak už nie je nová autobusová zastávka, tak by bolo vhodné vyložiť ku zastávke aspoň jednu slušný odpadkový kôš, aby tam nešpatila krabica s odpadkami, a aby mali cestujúci kam odhodiť odpadky. Ing. Gaspariková poznamenala, že ona dala postaviť jeden veľký sud ku schodom pri obchode Maňa kde sa zdržiavajú mladí, aby mali kam zahodiť odpadky, avšak aj ten sud treba z času na čas vyprázdniť.

Poslanec Lauró sa ešte opýtal kde je starý autobus? Pán starosta odpovedal, že ten sa predal, lebo už nebolo efektívne investovať do opravy.

Poslanec Lauró mal ešte otázku v akom stave je honka? Či by nebolo dobré ju predať. Podľa jeho názoru, by sa obec mala zbaviť starých nepojazdných vozidiel, zbytočne do nich neinvestovať.

Pán Demeter povedal, že v našom prípade treba porozmýšľať či je za potreby kupovať nové vozidlá, pretože nie sú garážované a garáže máme, len v nich je neporiadok a nie je miesto, aby tam mohli zaparkovať vozidlá. Aj nové Volvo stojí na dvore, prší naň a je vystavené poveternostným podmienkam. Pán starosta dodal, že Volvo je príliš vysoké a nezmestí sa do garáže. Pán Demeter oponoval, že to je taký problém nadvihnúť garáž o 20 cm??

Poslanec Apa sa opýtal, či by nebolo možné niečo urobiť s tou nanosenou zeminou pri vjazde do dediny, na pravej strane pri trati. Vyzerá to tam otrasne!

Takisto vyjadril rozhorčenie že ženy ktoré sú pridelené ku rímsko-katolickemu kostolu nevykonávajú svoju prácu poriadne, kvety boli cele leto zvädnuté, tráva z dlažby nepovyťahovaná. Predtým pridelené ženy to vedeli urobiť? Prečo sa to nedá aj teraz. Treba na ne prísnejšie dozerať! A mal ešte pripomienku, že kosenie je tiež povrchné, pretože pri Szekeres dome je časť pokosená a vysoká burina ktorá sa nakláňa

do vyčisteného odvodňovacieho kanála je nepokosená. A už sa to stalo 3x, že pokosili len to čo už bolo a burinu, čo mali pokosiť nechali.

Toldiová poznamenala, že podľa jej názoru by bolo dobré v takomto prípade asi niekoho zamestnať na celý úväzok a robilo by sa to poriadne.

Poslanec Apa ešte poznamenal, že prečo nie je osadená bránka, ku cintorínu, ktorá je urobená už vyše pol roka. To je taký problém osadiť bráničku?? Načo sa potom robila, aby bola v garáži?

Pán Demeter poznamenal, že už to mal dať pán starosta príkazom.

Pán Demeter ešte poznamenal, že by bolo vhodné upratať priestranstvo pri Cigány gödör, pretože sa tam nedá dostať autom. Pán starosta povedal, že to už sa urobilo.

Pán Brocko sa pridal do diskusie s otázkou, že kto stanovil dvojtýždenný interval odvozu smetí? Ing. Gaspariková odpovedala že to bola ona, nakoľko pri ročnom výpočte koeficientu ak v budúcnosti nebudeme viac dávať pozor sa odpady, budeme musieť platiť viac, a keď obec bude platiť viac bude musieť platiť viac aj občan.

Nakoľko začiatkom roka aj Mikona, spoločnosť ktorá nám zabezpečuje odvoz smetí, strašne zvýšila poplatky, obec s ňou rozviazala zmluvu, následne si to Mikona rozmyslela a znížila nám poplatky, tak sa opätovne s ňou zmluva podpísala. Ale zdôraznila, že je dôležité separovať, nakoľko máme v obci zabezpečený aj zber triedeného odpadu, tak sa budú kuka nádoby napĺňať pomalšie.

Zdôraznila, že podľa jej skúseností, sa v ich domácnosti (keďže separujú) naplnila za 3 týždne.

P. Gaspariková chodila po domácnostiach a  upozorňovala obyvateľov, že treba separovať, vysvetľovala že PET fľaše do komunálneho odpadu nepatria, ako ani bioodpad, a potraviny. Každý býva v rodinnom dome, má záhradu a tam by sa mal vyhadzovať šupky zo zemiakov,...

Ing. Toldiová sa opýtala, či to malo zmysel, či je viditeľný výsledok? Ing. Gaspariková odpovedala, že keď sa to takto začalo, bolo takmer 200 vriec, (178) a potom počet klesol na 60-70 vriec. Nakoľko Mikona účtuje každé uchopenie vreca, len je veľmi dôležité stále upozorňovať obyvateľov, aby separovali.

Poslanec Lauró s ľútosťou poznamenal, že v našej obci všetko trvá trošku dlhšie, kým si ľudia zvyknú.

Ing. Toldiová navrhla, že v okolitých obciach je napr. nálepkový systém, ten kto zaplatil poplatok za odvoz, dostane nálepku a keď ju vyloží na kuku, iba v tom prípade mu odvezú smeti. Nevýhoda tohto je, že sa môže stať, že ukradnú nálepky.

Najlepšie by bolo ak by všetci obyvatelia mali zaplatené dane! Tí ktorí nemajú zaplatené dane, sa vo väčšine prípadov nedajú exekuova,ť lebo sú to sociálne prípady.

Ing. Horváthová sa pripojila s pripomienkou, že niektorí obyvatelia sa sťažujú, že im už viac krát nezobrali separovaný odpad, že žiada dozerať na to, aby od všetkých domácností ktoré separujú, sa vyložené vrecia s odpadom odviezli.

Pani Pavlenová sa zapojila s opätovnou sťažnosťou na neprispôsobivých obyvateľov, ktorí každý večer sedia na schodoch buď pred sobášnou sieňou alebo na schodoch pre zdravotným strediskom a sú hluční, hrajú na gitare a vykrikujú. Rozlievajú kade čo po schodoch a treba úprimne povedať, že ak tam vysedávajú tak ani na potrebu nejdú ďaleko. Je to hanba, že sa s týmto nedá nič urobiť. Predsa je to centrum dediny, kde je OcU, obchod, zdravotné stredisko.

A keď ich ona s manželom napomenú, tak im vulgárne vynadajú.

V obci je MOPS, treba im dať do náplne práce aby kontrolovali verejné priestranstvá a napomínali týchto mladých. Nech hliadka nesedí len pri Mani.

Pani Pavlenová chcela ešte vedieť, či sú tie mladé dievčatá prihlásené na trvalý pobyt do domu č..... SKladan ház, a či sa nedá ich nejako napomenúť, že sa majú správať slušne.

Povedala, že ona sa dohodla s Reném Munkom, že svoje ženy bude držať na uzde, ale hneď keď on odíde do roboty, tak už chodia návštevy a už je randál.

Do diskusie sa zapojil aj Ing. Koloman Gasparik, a povedal nasledujúci monológ: v prvom rade zablahoželal náhradníčke Andrei Kissovej, že posilnila rady OZ, želal jej veľa síl, trpezlivosti, a lepšie vykonanej práce ako jej predchodkyňa (podotkol, že to nebude ťažké).

Poznamenal, že videl v týždenníku MY Noviny, uverejnené platy starostov, náš starosta nemá žiadne prémie, nech sa tešia tie obce, ktorých starosta má, lebo to znamená že sú to prosperujúce obce a majú z čoho dať. Príjmy obce sú z daní, poplatkov a z projektov.

Toto OZ nie je ani dobré ani spôsobilé. Prečítali si terajší poslanci aspoň základné zákony pri nástupe do pozície poslanca, alebo im to starosta vysvetlil, čo obnáša takáto funkcia. Toto obecné zastupiteľstvo nemá komisie! Komisie slúžia na to aby predkladali návrhy, a tým zefektívnili prácu OZ.

Nehnevajte sa, toto takto nefunguje. – vyhlásil. Na začiatku schôdze by mal starosta vysvetliť o čom bude, alebo v prípade ak sa niektoré rokovacie body ťahajú viac zasadnutí, mal by vysvetliť o čom bude reč, pretože nie všetci chodia na schôdze a potom nevedia o čo sa jedná a môžu len dedukovať, o čom je asi reč.

Pán Gasparik povedal, že on bol na troch zasadnutiach, ale jednoznačne vidí, že ani pán starosta ani poslanci sa na schôdzu nepripravujú a chodia nenachystaní. Štruktúra celého úradu je zastaralá.

Účtovníčka p. Dianová je jedna najlepší z účtovníčok, ako mohla dopustiť vyplatenie penálov p. Petrezsilovi.

Má tento úrad jedného schopné projektového manažéra, ktorý sleduje výzvy ? To sú dobré príležitosti na získanie financií, to si musí OZ uvedomiť.

On tu už videl toľko porušení zákona. Všetko, čo sa dostane do zápisnice musí byť podložené. Napr. tak ako žiadal uviesť plat zástupkyne starostu obce. Nie je to právne podložené!

Starosta obce by mal nariadiť kontrolórke, aby vypracovala správy, ktoré sú podložené zákonom, a ako sa má postupovať.

Zápisnice a uznesenia sú platné len vtedy ak sú vyvesené. Opäť prízvukujem, že plat zástupkyne starostu obce, nie je zákonom podložený.Je tu veľa vecí, ale nechcem ísť do detailov.-(povedal)

Je tu tiež Hliadka, ktorá má určite svoju náplň práce, tak nech oslovuje tých ktorí nevedia kde sa má chodiť. Sú v obci chodníky, tak nech upozorňujú obyvateľov, nech chodia po chodníkoch a keď už idu po ceste aspoň nech idú na správnej strane.

Cintorín- už je vyoraný celý plot, treba upozorniť, že to sa takto nerobí. Takisto pri ceste, smerom na pivnice, orú tak blízko asfaltu, tak úplne pri kraji, že zem sa dostáva až na cestu. Pivničný kopec celý rok nebol pokosený, aj to patrí pod správu obce. Aj keď tam využíva pivnice len 5 ľudí, ale aj tie priestranstvá sa treba starať.

Starosta je stále nezastihnuteľný!! Keď bol on starostom, každé ráno išiel na obhliadku, a každé ráno o 6 hod. sa stretol s prac. Povodia na hrádzi a podali si ruky. Tým sa začal deň. Teraz pán starosta je nezastihnuteľný, a niekedy sa ozve až po 4 dňoch, že prosím hľadali ste ma. Starosta je starostom 24 hodín!

„Nechcem kritizovať, je mi ozaj úprimne ľúto čo sa stalo a želám Ti skoré úplné vyzdravenie! Povedal pán Gasparik. Ale ja na tvojom mieste by som zvážil, že by som bol starostom len na 50% a na 50% by som poveril niekoho kto by za teba robil v úvodzovkách špinavú prácu.

Pán Demeter nehnevaj sa, to je smiešne že si povedal, že zabezpečíš autobus z projektu a nič k tomu netreba len sa zaregistrovať. Tieto veci sú prísne stanovené, to nie je len tak!!!

Niektoré obce Neded a iné majú takých šikovných projektantov, že čerpajú fondy a tie obce tak aj vyzerajú.

To je všetko, čo som chcel povedať! To všetko sú len moje pripomienky a názory, ktoré som vám povedal s cieľom skôr motivačným ako kritizujúcim. Ak som niekoho urazil tak sa ospravedlňujem, nebolo to zámerné!

Ing. Toldiová, na kritiku, že ona ako kontrolórka nepodkladá stanoviská zákonmi, otvorila počítač a prečítala prítomným zápisnicu tak ako je zverejnená aby zdôraznila, že všetky zákony sú uvedené tak ako sa vzťahujú na danú vec. Pán Gasparik povedal, že dobre jeho to nezaujíma! Pán Toldi sa pridal do diskusie s výzvou, aby pán Gasparik vypočul p. Toldiovú nie preto že je to jeho manželka, ale preto že aj ona a všetci prítomní si vypočuli jeho.

Ing. Toldiová vyjadrila rozhorčenie, že už 3 za sebou nasledujúce zasadnutia ju len kritizuje ohovára a osočuje jej prácu, a tiež aj Ing. Agátu Gasparikovú, ona si to vyprosí, nech ju neuráža, vždy všetko je z jej strany ako kontrolórky právne podložené, na všetko čo jej v jej náplni práce vypracováva potrebné stanoviská, ona si robí svoju prácu svedomito a riadne podľa plánu práce. Ak sú nejaké podnety, čo by mala kontrolovať treba jej to povedať, dať do plánu na nasledujúci polrok a ona s tým nemá problém.

Ing. Gaspariková, tiež vyjadrila svoj názor, že v čase keď bola poslankyňou za starostovania pána Ing. Kolmana Gasparika, vtedy sa len zaviedli určité veci, to vtedajšie OZ stále žiadalo aby bola vyvesená pozvánka na zasadnutie, aby sa písali zápisnice. Koľko krát žiadali prac. Tuhársku aby ukázala vyúčtovanie pracovných ciest p. Gasparika,

Poslanec Lauró, sa tiež zapojil a konštatoval, že on bol poslancom aj v čase keď bol starostom pán Gasparik, a keď niečo navrhli na zasadnutí, tak on hneď povedal, že ty buď ticho, aj tak bude tak ako ja poviem! Taktiež zdôraznil, že bol starostom dlhé roky, má skúsenosti, mal by radšej pomáhať a nie hádzať terajšiemu zastupiteľstvu polená pod nohy.

Pán Demeter žiadal vyvesiť neplatičov na úradnú tabulu obce!!

**12.** **Návrh na uznesenie**

Návrh na uznesenie predkladala Ing. Katarína Horváthová, predsedkyňa návrhovej komisie . Návrh tvorí prílohu tejto zápisnice.

Zo strany prítomných k návrhu na uznesenie neboli vznesené žiadne pripomienky. Prítomní návrh na uznesenie jednohlasne schválili.

HLASOVANIE: ZA : 6 Proti:0 Zdržal sa: 0

**13**. **Záver**

Starosta obce Mgr. Arnold Ozsvald poďakoval prítomným za účasť a rokovanie ukončil.

Mgr. Arnold Ozsvald

Starosta obce

Zápisnicu zapísala: Mgr. Adriana Tóthová Droščinová

Overovatelia: Viliam Apa

Emese Gáborová